Гъэшу тонн мин 200-м, лыуэ тонн мин 40-м нэблагъэ
Къэбэрдей-балъкъэрым гъэш нэхъыбэ къыщызылэжьыр Дзэлыкъуэ районырщ. Республикэм СтатистикэмкIэ и къэрал IуэхущIапIэм къызэритамкIэ, мы гъэм и япэ мазихым куейм и хозяйствэхэм тонн мин 36-рэ къыщашащ. Ар псори зэхэту республикэм къыщалэжьым и процент 18-м щIегъу. Тонн мин 30,4-рэ тонн мин 21,4-рэ къыщаша Бахъсэн, Шэджэм районхэр абы кIэлъокIуэ.
Былымылымрэ джэдкъазылымкIэ прохладнэдэсхэр бжьыпэм щытщ. ЩIышылэ -мэкъуауэгъуэ мазэхэм къриубыдэу тонн мини 10,6-рэ е республикэм къыщалэжьым и процент 27-м нэблагъэ IыхыпIэм иритащ. Аруан, Бахъсэн районхэм къыкIэлъыкIуэ увыпIитIыр яIыгъщ. Абыхэм тонн мини 6,5-рэ, тонн мини 5,6-рэ къащыхэхъуащ.
Псори зэхэту Къэбэрдей-Балъкъэрым и хозяйствэхэм гъэшу тонн мин 200-м, былымылрэ джэдкъазылу тонн мин 40-м нэблагъэ мазихым къалэжьащ.
Самченкэ Светланэ.
